|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 4268, 487 46 14, 487 40 36ounz@vojvodinа.gov.rs  |
| SZÁM: 000227353 2025 09427 004 001 000 001 | Kelt: 2025. február 5. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési, diákjóléti, valamint az iskoláskor előtti intézmények létesítményei újjáépítésének, átépítésének, felújításának, továbbá beruházásos és folyó karbantartásának 2025. évi finanszírozására és társfinanszírozására való odaítéléséről szóló szabályzat (VAT Hivatalos Lapja, 5/2025. szám),3. szakasza alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 57/2024. szám), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI, DIÁKJÓLÉTI, VALAMINT AZ ISKOLÁSKOR ELŐTTI INTÉZMÉNYEK LÉTESÍTMÉNYEI ÚJJÁÉPÍTÉSÉNEK, ÁTÉPÍTÉSÉNEK, FELÚJÍTÁSÁNAK, TOVÁBBÁ BERUHÁZÁSOS ÉS FOLYÓ KARBANTARTÁSÁNAK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázatot a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. szám) biztosított keretösszeg alapján hirdetjük meg, a következők szerint: Vajdaság Autonóm Tartomány területén az alap- és középfokú oktatási és nevelési, diákjóléti, valamint az iskoláskor előtti intézmények létesítményei újjáépítésének, átépítésének, felújításának, továbbá beruházásos és folyó karbantartásának finanszírozására és társfinanszírozására összesen **375.000.000,00** **dinár** (az alapfokú oktatás és nevelés szintjén **247.000.000,00** **dinár**, a középfokú oktatás és nevelés szintjén **90.000.000,00** **dinár**, a diákjóléti intézmények részére **15.000.000,00 dinár**, valamint az iskoláskor előtti intézmények részére **23.000.000,00 dinár**) összegben.

A Vajdaság Autonóm Tartomány területén működő alap- és középfokú oktatási és nevelési intézmények által igényelhető **támogatás** **minimális összege** **3.000.000,00 dinár, amely az áfa értékét is tartalmazza.**

A minimális összeg a pályázáskor **nem vonatkozik** a Vajdaság Autonóm Tartomány területén működő diákjóléti intézményekre és az iskoláskor előtti intézményekre.

A Titkárság nem ítél meg eszközöket **építési és bővítési** munkálatok kivitelezésének finanszírozására és társfinanszírozására.

A Titkárság nem ítél meg eszközöket olyan munkálatokra, amelyek teljes finanszírozását egyéb forrásokból biztosították.

A pénzügyi kötelezettségek teljesítése a Vajdaság Autonóm Tartomány 2025. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. A pályázók köre*

A pályázók a következők:

* a Szerb Köztársaság, Vajdaság AT és a helyi önkormányzatok által alapított Vajdaság Autonóm Tartomány területén működő általános és középiskolák, valamint diákjóléti intézmények;
* Vajdaság AT területén lévő helyi önkormányzatok (kizárólag az iskoláskor előtti intézmények számára).

*2. Az eszközök odaítélésének mércéi*

Az eszközök odaítélésének mércéi – a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési, diákjóléti, valamint az iskoláskor előtti intézmények létesítményei újjáépítésének, átépítésének, felújításának, továbbá beruházásos és folyó karbantartásának 2025. évi finanszírozására és társfinanszírozására való odaítéléséről szóló szabályzat szerint – a következők:

1. a projekt megvalósításának jelentősége a létesítményt használó gyermekek/diákok, nevelők/tanárok, illetve foglalkoztatottak biztonsága szempontjából,
2. a projekt megvalósításának jelentősége a nevelő- oktató munka színvonalának előmozdítása és korszerűsítése szempontjából,
3. a projekt megvalósításának jelentősége az energiahatékonyság javítása, valamint a létesítmény fűtéséhez szükséges fűtőanyag-megtakarítás szempontjából,
4. a projekt pénzügyi indokoltsága,
5. egyéb finanszírozási vagy társfinanszírozási források megléte a projekt megvalósításához,
6. a projekt fenntarthatósága – a létesítmény használati feltételeinek hosszú távú javulása a projekt megvalósítását követően,
7. a projekt megvalósítása céljából foganatosított tevékenységek,
8. a helyi önkormányzat fejlettségi foka, amely területén az oktatási intézmény található.

**A PÁLYÁZAT ÁLTALÁNOS IRÁNYELVEI**

Ha a projekt műszaki értelemben véve több független kivitelezési szakaszra bontható, akkor a pályázati kérelmet a kivitelezési munkálatok világosan megfogalmazott szakaszaira kell benyújtani, és minden egyes szakaszra vonatkozóan fel kell tüntetni a meghatározott pénzügyi eszközöket.

A munkálatok mellékelt költségtervében és előszámláján pontosan meg kell határozni a munkálatok mennyiségét és piaci árát, mivel a Titkárság az eszközöket a közbeszerzési eljárás lefolytatását követően, a közbeszerzésekről szóló törvénnyel összhangban folyósítja az igénybe vevő részére (legfeljebb a jóváhagyott összeg mértékéig). A többlet- és tervezetlen munkálatok finanszírozására a Titkárságnak nincs lehetősége.

A pályázó, aki az adott projekttel máshol is pályázott, pályázhat a jelen pályázaton is, amennyiben a pályázati kérelem benyújtásának pillanatában nem volt és nem is lehetett tudomása arról, hogy az adott projektre más pályázaton jóváhagytak-e számára eszközöket.

A munkálatok társfinanszírozására benyújtott pályázat esetében az intézmény önrész címén biztosított eszközei lehetnek saját eszközök, valamint támogatásból vagy a hatalom valamennyi szintjének költségvetéséből származó eszközök.

A pályázat szerinti eszközök odaítélését követően a Felhasználó köteles:

* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársággal (a továbbiakban: Titkárság) a költségvetési eszközök odaítéléséről szóló szerződést aláírni, amely szabályozza a szerződő felek kölcsönös jogait és kötelezettségeit,
* közbeszerzési eljárást lefolytatni, a közbeszerzésekről szóló törvény (az SZK Hivatalos Közlönye, 91/2019. és 92/2023. szám) alapján,
* a tárgyi munkálatok kivitelezésének szakfelügyeletére független személyt alkalmazni,
* minden tekintetben betartani a Vajdaság Autonóm Tartomány 2025. évi költségvetéséből származó pénzeszközök elosztásáról szóló szerződés teljesítésére vonatkozó utasításokat.

**A PÁLYÁZATI KÉRELMEK BENYÚJTÁSÁNAK MÓDJA**

A kérelmeket a Titkárság egységes pályázati űrlapján kell benyújtani. A teljes pályázati dokumentáció **2025. február 5-től** letölthető a Titkárság **www.puma.vojvodina.gov.rs** honlapjáról.

A pályázati kérelmeket postai úton az alábbi címre kell megküldeni:

*Pokrajinski sekretarijat za obrazovanje, propise, upravu i nacionalne manjine – nacionalne zajednice „Za finansiranje i sufinansiranje rekonstrukcije, adaptacije, sanacije, investiciono i tekuće održavanje objekata ustanova osnovnog, srednjeg obrazovanja i vaspitanja, učeničkog standarda i predškolskih ustanova na teritoriji Autonomne pokrajine Vojvodine za 2025. godinu”), Bulevar Mihajla Pupina 16, 21000 Novi Sad,*

(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság „Vajdaság Autonóm Tartomány területén az alap- és középfokú oktatási és nevelési, diákjóléti, valamint az iskoláskor előtti intézmények létesítményei újjáépítésének, átépítésének, felújításának, továbbá beruházásos és folyó karbantartásának 2025. évi finanszírozására és társfinanszírozására”
Mihajlo Pupin sugárút 16., 21000 Újvidék), vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A pályázati kérelemhez mellékelni kell:**

**A) LÉTESÍTMÉNYEK ÚJJÁÉPÍTÉSÉNEK, ÁTÉPÍTÉSÉNEK, FELÚJÍTÁSÁNAK ÉS BERUHÁZÁSOS KARBANTARTÁSÁNAK FINANSZÍROZÁSÁRA ÉS TÁRSFINANSZÍROZÁSÁRA**

1. **a műszaki dokumentációt,** amely alapján az építési engedély kiadására illetékes szerv a munkák kivitelezéséről szóló határozatot kiadta (abban az esetben, ha a létesítmény, amelyen munkálatokat végeznek Vajdaság AT tulajdonában van és az intézmény a munkálatok kivitelezésének jóváhagyásáról a határozatot nem szerezte be, azt a műszaki dokumentációt nyújtja be, amely alapján a Tartományi Kormánynak a munkák kivitelezésére vonatkozó jóváhagyásának kiadását követően az illetékes szerv a munkák kivitelezésének jóváhagyásáról szóló határozatot kiadja),
2. **az építési engedély kiadására illetékes szerv határozatát** a munkálatok kivitelezésének jóváhagyásáról (abban az esetben, ha a létesítmény, amelyen munkálatokat végeznek Vajdaság AT tulajdonában van, az intézmények, amelyek a munkálatok kivitelezésének jóváhagyásáról szóló határozatot nem szerezték be, *az illetékes szerv iratát* nyújtják be, amellyel igazolják, hogy a mellékelt műszaki dokumentáció hiánytalan és megfelelő, amelynek alapján a Tartományi Kormány a munkálatok kivitelezésére vonatkozó jóváhagyásának megszerzését követően a munkálatok kivitelezésének jóváhagyásáról szóló határozatot kiadják),
3. **a munkálatoknak a felelős tervező által aláírt és hitelesített költségbecslését és előszámláját (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell a kidolgozás számát és dátumát),**
4. **társfinanszírozás esetén meg kell küldeni a munkálatok társfinanszírozására biztosított eszközökről szóló bizonylatot** (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló olvashatóan aláírt és pecséttel ellátott nyilatkozattal (a nyilatkozatot szabad formában megküldeni) egyetemben.

**B) LÉTESÍTMÉNYEK FOLYÓ KARBANTARTÁSÁNAK FINANSZÍROZÁSÁRA ÉS TÁRSFINANSZÍROZÁSÁRA**

1. **az építési engedély kiadására illetékes szerv okmányát,** amely bizonyítja, hogy a mellékelt költségbecslésben és előszámlán szereplő tárgyi munka típusa, a létesítmény folyó karbantartására vonatkozik, illetve amelyre a munkálatok jóváhagyására vonatkozóan nem kell engedélyt kiadni, a tervezésről és építésről szóló törvény (az SZK Hivatalos Közlönye, 72/2009., 81/2009. szám – kiigazítás, 64/2010. szám – AB határozat, 24/2011., 121/2012., 42/2013. szám – AB határozat, 50/2013. szám – AB határozat, 98/2013. szám – AB határozat, 132/2014., 145/2014., 83/2018., 31/2019., 37/2019. szám – más törvény, 9/2020., 52/2021. és 62/2023. szám) alapján,
2. **a munkálatoknak a felelős tervező által aláírt és hitelesített költségbecslését és előszámláját (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell a kidolgozás számát és dátumát),**
3. **társfinanszírozás esetén meg kell küldeni a munkálatok társfinanszírozására biztosított eszközökről szóló bizonyítékot** (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló olvashatóan aláírt és pecséttel ellátott nyilatkozattal (a nyilatkozatot szabad formában megküldeni) együtt.

**A pályázati kérelmeket nyomtatott formában (hiánytalanul kitöltve és a felelős személyek által aláírva), míg a kérelemhez csatolandó mellékleteket KIZÁRÓLAG ELEKTRONIKUS FORMÁBAN kell USB-n vagy CD-n benyújtani.**

**A pályázati kérelmek benyújtási határideje 2025. március 7.**

A Titkárság fenntartja a jogot, hogy a pályázótól szükség esetén kiegészítő dokumentációt vagy tájékoztatást kérjen.

A pályázatok benyújtási határidejének lejártát követően a Bizottság megkezdi a pályázatok értékelését. A Bizottság határozattal elveti a hiányosan és a szabálytalanul kitöltött kérelmeket (a mezők, amelyek kitöltése nem kötelező, feltüntetésre kerülnek a pályázati űrlapon), továbbá a késedelmes pályázati kérelmeket, valamint azokat, amelyek nincsenek aláírva és pecséttel ellátva.

A Bizottság határozattal elveti a nem engedélyezett pályázati kérelmeket is, éspedig:

* a jogosulatlan személyek és alanyok, valamint a pályázók köréhez nem tartozó alanyok részéről benyújtott pályázati kérelmeket,
* azokat a kérelmeket, amelyek nem a pályázatban előirányzott rendeltetésre vonatkoznak,
* azon pályázók kérelmeit, akik az előző időszakban a Vajdaság AT költségvetéséből odaítélt eszközöket pénzügyi és narratív beszámolóval nem igazolták.

A pályázat eredményeit közzétesszük a Titkárság honlapján.

**Az érdekelt személyek további tájékoztatást a pályázat megvalósításával kapcsolatban a Titkárság 021/487 42 68, 487 46 14, 487 40 36 telefonszámán kaphatnak.**

 Ótott Róbert

 tartományi titkár